पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में हुई हिंसा के खिलाफ बुधवार को उदयपुर में गृह विभाग की गाइड लाइन का उल्लंघन कर BJP नेताओं ने विरोध प्रदर्शन किया। शहर के पटेल सर्किल पर जिलाध्यक्ष रविंद्र श्रीमाली के नेतृत्व में विरोध प्रदर्शन किया गया। जिसमें उदयपुर ग्रामीण विधायक फूल सिंह मीणा समेत शहर भाजपा के आला नेता मौजूद रहे। इस दौरान बीजेपी नेताओं ने पश्चिम बंगाल में हुई हिंसा के लिए मुख्यमंत्री ममता बनर्जी को जिम्मेदार ठहराते हुए उनके इस्तीफे की मांग की।
उदयपुर ग्रामीण विधायक फूलसिंह मीणा ने कहा कि पश्चिम बंगाल में लोकतंत्र को कलंकित किया गया है। तृणमूल कांग्रेस के कार्यकर्ता ममता बनर्जी की जीत के बाद बेलगाम होकर बंगाल में लोकतंत्र की हत्या कर रहे हैं। जिस रोकने के लिए बंगाल में राष्ट्रपति शासन लागू किया जाना चाहिए। वहीं शहर जिला अध्यक्ष रविंद्र श्रीमाली ने कहा कि बंगाल हिंसा के लिए ममता बनर्जी जिम्मेदार है। क्योंकि उन्हीं की देखरेख में भाजपा कार्यकर्ताओं की हत्या की जा रही है। जो लोकतंत्र के लिए घातक साबित होगा।
शहरवासियों पर भारी पड़ सकती है बीजेपी की लापरवाही
उदयपुर में कोरोना संक्रमित मरीजों की संख्या बेलगाम हो गई है। हर दिन मरीजों की मौत का आंकड़ा अपने ही रिकॉर्ड तोड़ रहा है। जिसके बाद जिला प्रशासन की सख्ती को ठेंगा दिखाते हुए बीजेपी कार्यकर्ताओं ने पटेल सर्किल पर एकत्रित होकर विरोध प्रदर्शन किया। ऐसे में अब देखना होगा शासन प्रशासन भाजपा कार्यकर्ताओं की लापरवाही पर क्या कार्रवाई करता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn